Sensus wys Wes-Kaap wérk, sê Zille | Nuus24
Sensus wys Wes-Kaap wérk, sê Zille
Meeste in SA is onder 35 jaar
Johannesburg – Die jongste sensusdata wys dat die Wes-Kaapse regering hard werk om uitstekende dienste te lewer, het dié provinsie se premier, Helen Zille, Maandag gesê."Ek is baie tevrede met die data, wat toon dat die Wes-Kaap 'n toppresteerder is in die voorsiening van basiese dienste," het Zille in 'n verklaring gesê."Die Wes-Kaap het ook die laagste werkloosheidsyfer in die land en die hoogste aantal mense met toegang tot onderwys."Sensus 2011 toon onder meer dat 99,1% van inwoners van die Wes-Kaap toegang het tot water wat met pype voorsien is, terwyl 91,1% toegang het tot vullisverwyderingsdienste, en 93,4% tot elektrisiteit.Die Wes-Kaap se bevolking het met 29% gegroei, het die sensus ook getoon."[Dit] beteken dat ons meer hulpbronne nodig sal hê en dat ons meer klem sal moet lê op die opgradering van informele nedersettings om te verseker dat soveel mense as moontlik ordentlike lewensomstandighede het," het sy gesê.– Volg Nuus24 op Twitter.
Lees meer oor: helen zille | wes-kaap | sensus VOLGENDE OP NUUS24X
WANT ONS KAN ! Vry van roof, kapings, verkragtings en moord. Jy weet, daar waar jy nog met jou deure oop rustig kan slaap (sonder diefwering), jou motorsleutels sommer in die motor kan los ... jy weet - the good old days.